મંગળવારે અમદાવાદમાં ઊનાના બનાવને વખોડવા તથા કાયદો વ્યવસ્થા જાળવવામાં નિષ્ફળ નીવડેલા ગૃહરાજ્ય મંત્રીનું રાજીનામું માગવા ગુજરાત એસસી એસટી ઓબીસી એકતા મંચ તરફથી યોજાયેલા કલેક્ટર કચેરી સમક્ષ ઉપવાસ કાર્યક્રમને તથા દલિત સંગઠન-દલિત પેન્થરની પદયાત્રા રેલીને નિષ્ફળ બનાવવા પોલીસે પ્રયાસ કર્યો હતો, જેના વિરોધમાં સાંજે કલેક્ટર કચેરી, સુભાષબ્રિજ સર્કલ ખાતે તથા સારંગપુર બાબાસાહેબ આંબેડકરની પ્રતિમાવાળા સર્કલ ખાતે દલિતોએ મોટી સંખ્યામાં ઊમટી પડી ચક્કાજામ કરી ટ્રાફિક વ્યવસ્થા ખોરવી નાખી હતી.